ཐེལ་ཙེ་བརྒྱབ་ཡོད་པའི་ཐལ་བསྲེག་གོ་རེ༼མོའོ་མོའོ༽ནི་འཐུས་ཚབ་རང་བཞིན་ལྡན་པའི་བཟའ་བཏུང་གི་རིགས་ཤིག་ཡིན།ཐལ་བསྲེག་གོ་རེ༼མོའོ་མོའོ༽ལ་རྒྱལ་རོང་བོད་སྐད་དུ་དེ་མོ་ཡག་ཅེས་ཟེར་ཞིང་དེའི་དཀྱིལ་དུ་བརྒྱབ་པའི་ཐེལ་ཙེའི་རི་མོ་ལ་ཁོ་ཚོས་རི་གྱོ་ཞེས་འབོད།དེ་ཡང་མོའོ་མོའོ་ཡི་ཐོག་ལ་ཐེལ་ཙེ་རྒྱག་པའི་སྲོལ་ནི་བཀའ་དྲིན་གཞལ་དུ་མེད་པའི་ཨ་མྱེ་སྒོ་གདོང་ལ་དྲན་རྟེན་ཞུ་བའི་ཆེད་དུ་རྒྱལ་རོང་མི་དམངས་ཀྱིས་གང་གི་སྤྱན་འབྲས་ལ་དཔེ་བླངས་ནས་ཐེལ་ཙེ་བཟོས་པ་ཡིན་ལ་གལ་སྲིད་མོའོ་མོའོ་ཡི་ཐོག་ལ་ཐེལ་ཙེ་བརྒྱབ་མེད་ན་ཨ་མྱེ་སྒོ་གདོང་གི་བྱིན་རླབས་ཕོག་མེད་པར་འདོད་ནས་བཟའ་སྲོལ་མེད།དང་ཐོག་ཐེལ་ཙེ་ནི་དབྱིབས་གོར་མོ་ལ་པད་མའི་རི་མོ་ཅན་ཞིག་ཡིན་མོད་རིམ་བཞིན་དུ་ཁྱིམ་ཚང་སོ་སོའི་འདོད་ཕྱོགས་ལྟར་དབྱིབས་དང་རི་མོ་རྣམ་པ་སྣ་ཚོགས་ཅན་དུ་གྱུར་པ་ནི་གཤམ་དུ་ངོ་སྤྲོད་བྱས་པ་ལྟར་རོ།